**ИЗЈАВА О УСКЛАЂЕНОСТИ ПРОПИСА СА ПРОПИСИМА ЕВРОПСКЕ УНИЈЕ**

1.Овлашћени предлагач прописа: Влада

Обрађивач: Министарство привреде

2. Назив прописа

Предлог закона о акредитацији

Draft Law on accreditation

3. Усклађеност прописа с одредбама Споразума о стабилизацији и придруживању између Европских заједница и њихових држава чланица, са једне стране, и Републике Србије са друге стране („Службени гласник РС”, број 83/08) (у даљем тексту: Споразум):

а) Одредба Споразума која се односи на нормативну садржину прописа,

Члан 77. Споразума о стабилизацији и придруживању између Европских заједница и њихових држава чланица, са једне стране, и Републике Србије са друге стране („Службени гласник РС”, број 83/08) - Наслов VI - УСКЛАЂИВАЊЕ ПРОПИСА, ПРИМЕНА ПРАВА И ПРАВИЛА КОНКУРЕНЦИЈЕ - Стандардизација, метрологија, акредитација и оцена усаглашености: „Србија ће предузети неопходне мере како би постепено постигла усклађеност са техничким прописима Заједнице и европском стандардизацијом, метрологијом, акредитацијом и процедурама оцене усаглашености.”

б) Прелазни рок за усклађивање законодавства према одредбама Споразума,

/

в) Оцена испуњености обавезе које произлазе из наведене одредбе Споразума,

Испуњава у потпуности одредбе ССП, док Прелазни споразум не садржи одредбе о акредитацији

г) Разлози за делимично испуњавање, односно неиспуњавање обавеза које произлазе из наведене одредбе Споразума,

/

д) Веза са Националним програмом за усвајање правних тековина Европске уније.

/

4. Усклађеност прописа са прописима Европске уније:

а) Навођење одредби примарних извора права Европске уније и оцене усклађености са њима,

Уговор о функционисању ЕУ, Глава 3 Унутрашње тржиште, Наслов I, чл. 26. и 27.

Степен усклађености: „потпуно усклађен” – Предлог закона је у складу с одредбама примарних извора права ЕУ и усклађен је са свим начелима која из тих одредаба произлазе.

б) Навођење секундарних извора права Европске уније и оцене усклађености са њима,

Oдговарајући пропис ЕУ са којим је усклађен Предлог закона je Уредбa ЕЗ број 765/2008 Европског парламента и Савета од 9. јула 2008. године којом се прописују захтеви за акредитацију и тржишни надзор у вези са трговањем производима и којом се укида Уредба (ЕЕЗ) бр. 339/93 Службени лист Л 218, 13/08/2008 стр. 0030–0047

(*Regulation of the European Parliament and of the Council No 765/2008 of 9 July 2008 setting out the requirements for the accreditation and market surveillance relating to the marketing of products and repealing Regulation (EEC) No 339/93*).

в) Навођење осталих извора права Европске уније и усклађенoст са њима,

/

г) Разлози за делимичну усклађеност, односно неусклађеност,

/

д) Рок у којем је предвиђено постизање потпуне усклађености прописа са прописима Европске уније.

/

5. Уколико не постоје одговарајуће надлежности Европске уније у материји коју регулише пропис, и/или не постоје одговарајући секундарни извори права Европске уније са којима је потребно обезбедити усклађеност, потребно је образложити ту чињеницу. У овом случају, није потребно попуњавати Табелу усклађености прописа. Табелу усклађености није потребно попуњавати и уколико се домаћим прописом не врши пренос одредби секундарног извора права Европске уније већ се искључиво врши примена или спровођење неког захтева који произилази из одредбе секундарног извора права (нпр. Предлогом одлуке о изради стратешке процене утицаја биће спроведена обавеза из члана 4. Директиве 2001/42/ЕЗ, али се не врши и пренос те одредбе директиве).

Табела усклађености се доставља заједно са предметним мтеријалом.

6. Да ли су претходно наведени извори права Европске уније преведени на српски језик?

ДА

Уредбa Европског парламента и Савета ЕУ број 765/2008 од 9. јула 2008. године преведена је на српски језик у оквиру пројекта PLAC-Policy and Legal Advice Centre, издање из 2009. године, финансирано од стране ЕУ и спроведено од стране конзорцијума којим је руководио тадашњи GTZ - Сектор за међународну сарадњу.

7. Да ли је пропис преведен на неки службени језик Европске уније?

ДА

8. Сарадња са Европском унијом и учешће консултаната у изради прописа и њихово мишљење о усклађености.

Предлог закона о акредитацији ће бити предмет консултација са Европском комисијом у периоду до усвајања Предлога закона од стране Владе Републике Србије. У његовој изради нису учествовали консултанти.