|  |  |
| --- | --- |
| 1. Назив прописа Eвропске уније :  **УРЕДБА ЕЗ БРОЈ 765/2008 ЕВРОПСКОГ ПАРЛАМЕНТА И САВЕТА од 9. јула 2008. године којом се прописују захтеви за акредитацију и тржишни надзор у вези са трговањем производима и којом се укида Уредба (ЕЕЗ) бр. 339/93 Службени лист Л 218, 13/08/2008 стр. 0030–0047**  (*Regulation of the European Parliament and of the Council No 765/2008 of 9 July 2008 setting out the requirements for the accreditation and market surveillance relating to the marketing of products and repealing Regulation (EEC) No 339/93*) | 2. „CELEX” ознака ЕУ прописа  **32008R0765** |
| 3. Овлашћени предлагач прописа: Влада | 4. Датум израде табеле: |
| Обрађивач: Министарство привреде | **27. август 2025.** |
| 5. Назив (нацрта, предлога) прописа чије одредбе су предмет анализе усклађености са прописом Европске уније:  01. Предлог закoна о акредитацији  Draft Law on accreditation  02. Закон о техничким захтевима за производе и оцењивању усаглашености („Службени гласник РС”, број 49/21)  Law on technical requirements for products and conformity assessment | 6. Бројчане ознаке (шифре) планираних прописа из базе НПAA:  - |
|  |  |
| 7. Усклађеност одредби прописа са одредбама прописа ЕУ: | |

|  |  |  |  |  |  |  |
| --- | --- | --- | --- | --- | --- | --- |
| а) | а1) | б) | б1) | в) | г) | д) |
| Одредба прописа ЕУ | Садржина одредбе | Одредбе прописа Р. Србије | Одредбе прописа Р. Србије | Усклађеност[[1]](#footnote-1) | Разлози за делимичну усклађеност, неусклађеност или непреносивост | Напомена о усклађености прописа са прописима ЕУ |
| 1.1. | Ова уредба прописује правила за организовање и спровођење поступка акредитације  тела за оцењивање усаглашености која спроводе оцењивање усаглашености. | **01.**1. | Овим законом уређује се акредитација тела за оцењивање усаглашености, положај и рад националног акредитационог тела у Републици Србији, као и друга питања од значаја за акредитацију. | ПУ | - | - |
| 1.2. | Ова уредба пружа оквир за тржишни надзор производа како би се обезбедило да производи испуњавају захтеве који омогућују висок ниво заштите јавних интереса као што су здравље и безбедност уопште, здравље и безбедност на радном месту, заштита потрошача, заштита животне средине, и безбедност. | - | - | НУ | Није предмет овог прописа. | - |
| 1.3. | Ова уредба даје оквир за контроле производа из трећих земаља. | - | - | НУ | Није предмет овог прописа. | - |
| 1.4. | Ова уредба утврђује општа начела која се односе на знак ЦЕ. | - | - | НУ | Није предмет овог прописа. | Дефинисано законом којим се уређују технички захтеви за производе и оцењивање усаглашености |
| 2.1. | За сврхе ове уредбе примењују се следеће дефиниције:  (1) „испорука на тржишту” је свако достављање производа за дистрибуцију, потрошњу  или коришћење на тржишту Заједнице у оквиру обављања привредне делатности,  са или без накнаде; | **02.**  3.1.2) | испорука на тржишту је свако чињење доступним производа на тржишту Републике Србије ради дистрибуције, потрошње или употребе, у оквиру привредне делатности, са или без накнаде; | ПУ |  |  |
| 2.2. | „стављање на тржиште” је прва испорука производа на тржиште Заједнице; | **02.**  3.1.3) | стављање на тржиште је прва испорука производа на тржишту Републике Србије; | ПУ |  |  |
| 2.3. | „произвођач” је свако физичко или правно лице које израђује производ или  за кога се производ пројектује или израђује, и тргује тим производом под  својим именом или жигом; | **02.**  3.1.4) | произвођач је правно лице или предузетник које израђује производ или за кога се производ пројектује и израђује и који ставља тај производ на тржиште под својим именом или трговачким знаком; | ПУ |  |  |
| 2.4. | „заступник” је свако физичко или правно лице из Заједнице које је добило писано  овлашћење од произвођача да у његово име обавља ту наведене задатке  који се односе на обавезе произвођача сходно релевантним прописима  Заједнице; | **02.**  3.1.5) | заступник је правно лице или предузетник регистрован у Републици Србији, које има писано овлашћење произвођача да у његово име предузима одређене радње | ПУ |  |  |
| 2.5. | „увозник” је свако физичко или правно лице из Заједнице које ставља производ из неке треће земље на тржиште Заједнице; | **02.**  3.1.6) | увозник је правно лице или предузетник регистрован у Републици Србији, које ставља на тржиште производ из других држава; | ПУ |  |  |
| 2.6. | „дистрибутер” је свако физичко или правно лице у ланцу испоруке, које није ни произвођач ни увозник, а који производ испоручује на тржишту; | **02.**  3.1.7) | дистрибутер је правно лице или предузетник регистрован у Републици Србији, које је укључено у ланац испоруке, а није произвођач или увозник | ПУ |  |  |
| 2.7. | „привредни субјект” је произвођач, заступник, увозник и дистрибутер; | **02.**  3.1.8) | испоручилац је произвођач, заступник, увозник или дистрибутер | ПУ |  |  |
| 2.8. | „техничка спецификација” је документ који прописује техничке захтеве које  треба да испуни производ, процес или услуга; | **02.**  3.1.18) | техничка спецификација је документ којим се утврђују технички захтеви које треба да испуни производ, процес или услуга | ПУ |  |  |
| 2.9. | „хармонизован стандард” је стандард који је донело неко од европских тела за стандардизацију са списка у Анексу И Директиве Европског парламента и Савета 98/34/ЕЗ од 22. јуна 1998. године којом се прописује поступак за давање информација у области техничких стандарда и прописа и правила о услугама Информатичког друштва[10] на основу захтева који је дала Комисија у складу са чланом 6. те директиве; | **02.**  3.1.23) | хармонизовани стандард је европски стандард који је донет на основу захтева Европске комисије за примену у хармонизованом законодавству Европске уније; | ПУ |  |  |
| 2.10. | „акредитација” је потврда националног акредитационог тела да тело за оцењивање  усаглашености испуњава захтеве за обављање посебних активности  оцењивања усаглашености које су утврђене хармонизованим стандардима  и, где је то примењиво, додатне захтеве, укључујући и захтеве утврђене у  релевантним секторским шемама; | **01.**  2.1.1) | акредитација је потврђивање од стране националног тела за акредитацију да тело за оцењивање усаглашености испуњава захтеве одговарајућих српских стандарда којима су преузети хармонизовани стандарди и када је применљиво, све додатне захтеве, укључујући и захтеве утврђене за поједине области, којим се званично потврђује његова компетентност, непристрасност и конзистентан рад за обављање одређених активности оцењивања усаглашености; | ПУ |  |  |
| 2.11. | „национално акредитационо тело” је једино тело у држави чланици које врши акредитацију по основу овлашћења које даје Држава; | **01.**  5.1. | Акредитационо тело Србије (у даљем тексту: АТС) је једино у Републици Србији коме се овим законом поверава обављање послова акредитације из чл. 3. и 8. овог закона | ПУ |  |  |
| 2.12. | „оцењивање усаглашености” је процес којим се показује да ли су испуњени  прописани захтеви који се односе на производ, процес, услугу, систем, лице или  тело; | **01.**  2.1.4) | оцењивање усаглашености је поступак којим се утврђује да ли су испуњени захтеви одређени за производ, процес, услугу, систем, особу или тело | ПУ |  |  |
| 2.13. | „тело за оцењивање усаглашеност” је тело које спроводи оцењивање усаглашености,  укључујући еталонирање, испитивање, сертификацију и контролу; | **01.**  2.1.6) | тело за оцењивање усаглашености је тело које обавља активности оцењивања усаглашености, укључујући испитивање, еталонирање, сертификацију, контролисање, испитивање оспособљености, верификацију и валидацију и производњу референтних материјала и друге активности оцењивања усаглашености, а које може да буде предмет акредитације. | ПУ |  |  |
| 2.14. | „опозив” је свака мера која има за циљ постизање повраћаја производа који је већ испоручен крајњем кориснику; | **02.**  3.1.22) | опозив је свака мера која има за циљ повраћај производа који је већ испоручен крајњем кориснику | ПУ |  |  |
| 2.15. | „повлачење” је свака мера која има за циљ да спречи да се производ у ланцу испоруке испоручи на тржишту; | **02.**  3.1.21) | повлачење је свака мера која има за циљ да спречи да се производ у ланцу испоруке испоручи на тржишту | ПУ |  |  |
| 2.16. | „колегијално оцењивање” је процес оцењивања националног акредитационог тела који врше друга национална акредитациона тела, у складу са захтевима ове Уредбе и, где се то може применити, према додатним секторским техничким  спецификацијама; | **01.**  2.1.3) | колегијално оцењивање је поступак оцењивања у којем се национална акредитациона тела оцењују у складу с правилима међународних и европских организација за акредитацију; | ПУ |  |  |
| 2.17. | „ тржишни надзор” су активности и мере које спроводе државни органи да би се обезбедила усаглашеност производа са захтевима утврђеним у прописима  Заједнице за хармонизацију и да би се осигурало да производи не угрожавају здравље, безбедност или друге видове заштите јавног интереса; |  |  |  | Предмет је прописа који дефинишу тржишни надзор. |  |
| 2.18. | „орган за тржишни надзор” је орган државе чланице који је одговоран за вршење  тржишног надзора на својој територији; |  |  |  | Предмет је прописа који дефинишу тржишни надзор. |  |
| 2.19. | „пуштање у слободан промет” значи поступак прописан у члану 79 Уредбе Савета (ЕЕЗ) бр. 2913/92 од 12. октобра 1992. којом се оснива Царински кодекс Заједнице[11]. |  |  |  | Предмет је прописа који дефинишу тржишни надзор. | - |
| 2.20. | „знак ЦЕ“ је ознака којом произвођач показује да је производ усаглашен са захтевима који се на њега односе, а који су утврђени прописима Заједнице  за хармонизацију у којима се предвиђа стављање овог знака; | **02.**  3.1.25) | СЕ знак је ознака којом произвођач потврђује да је производ усаглашен са примењивим захтевима хармонизованог законодавства ЕУ којим је прописано стављање тог знака; | ПУ |  |  |
| 2.21. | „прописи Заједнице за хармонизацију” су прописи Заједнице којима се хармонизују  услови за трговање производима. | **02.**  3.1.24) | Хармонизовано законодавство ЕУ су прописи Европске уније којима се усклађују услови за трговање производима | ПУ |  |  |
| 3. | Ово поглавље се примењује на акредитацију, која се користи на обавезној или на добровољној бази а односи се на оцењивање усаглашености, било да је то оцењивање обавезно или не, и без обзира на правни статус тела које врши акредитацију. | **01.**  4.1.  4.2. | Акредитација је добровољна.  Посебним законом може бити утврђено да је акредитација обавезна. | ПУ |  |  |
| 4.1. | Свака држава чланица именује једно национално акредитационо тело. | **01.**  5.1. | Акредитационо тело Србије (у даљем тексту: АТС) је једино у Републици Србији коме се овим законом поверава обављање послова акредитације из чл. 3. и 8. овог закона. | ПУ |  |  |
| 4.2. | Уколико сматра да није економски целисходно или одрживо да има национално акредитационо тело или да пружа одређене услуге акредитације, држава чланица, у мери у којој је то могуће, користи национално акредитационо тело друге државе чланице. | **01.**  22.1.1)  22.1.2) | Када тражи акредитацију, тело за оцењивање усаглашености подноси захтев националном акредитационом телу државе у којој је основано, изузев у ситуацијама када:  1) држава у којој је основано тело за оцењивање усаглашености одлучи да не оснује национално акредитационо тело, или одлучи да не користи ресурсе акредитационог тела друге државе;  2) национално акредитационо тело или акредитационо тело друге државе које је држава одлучила да користи, не врши акредитацију у вези са активностима оцењивања усаглашености за које се тражи акредитација | ПУ |  | - |
| 4.3. | Држава чланица обавештава Комисију и друге државе чланице уколико је, у складу са ставом 2, користила национално акредитационо тело друге државе чланице. | **01.**  22.6. | Када АТС акредитује тело за оцењивање усаглашености из Републике Србије, које има локације у иностранству, на којима обавља активности оцењивања усаглашености, АТС има обавезу обавештавања националног тела државе у којој се налази локација тог тела за оцењивање усаглашености. | ДУ | Обавеза обавештавања Европске комисији, односи се само на државе чланице. | - |
| 4.4. | На основу информације из става 3 и члана 12, Комисија саставља и ажурира списак националних акредитационих тела и чини га доступним јавности. | - | - | НП | Обавеза Европске комисије. | - |
| 4.5. | Ако сами државни органи не врше акредитацију директно, држава чланица поверава свом националном телу за акредитацију вршење акредитације као посао државног органа и формално га признаје. | **01.**  5.1. | АТС је једино у Републици Србији коме се овим законом поверава обављање послова акредитације из чл. 3. и 8. овог закона. | ПУ | - | - |
| 4.6. | Одговорности и задаци националног акредитационог тела јасно су разграничени од одговорности и задатака других националних органа. | **01.**  5.1.  6.2. | Акредитационо тело Србије (у даљем тексту: АТС) је једино у Републици Србији коме се овим законом поверава обављање послова акредитације из чл. 3. и 8. овог закона.  На питања оснивања, организације, положаја и делатности АТС која нису посебно уређена овим законом, примењују се одредбе закона којим се уређују јавне службе. | ПУ |  |  |
| 4.7. | Национално акредитационо тело ради на непрофитној бази. | **01**.  5.4. | АТС не обавља послове ради стицања добити. | ПУ |  |  |
| 4.8. | Национално акредитационо тело не сме да нуди нити врши активности или услуге које пружају тела за оцењивање усаглашености, нити да пружа консултантске услуге, поседује удео или на други начин има финансијски или управљачки интерес у телу за оцењивање усаглашености. | **01.**  10.2. | АТС не сме:  1) пружати консултантске услуге телима за оцењивање усаглашености;  2) нудити и обављати активности односно услуге које пружају тела за оцењивање усаглашености;  3) имати власничка и/или управљачка права или друге финансијске интересе у телима за оцењивање усаглашености. | ПУ |  |  |
| 4.9. | Свака држава чланица обезбеђује да њено национално акредитационо тело има одговарајуће ресурсе, како финансијске тако и људске, за правилно обављање својих послова укључујући испуњавање посебних задатака као што су активности сарадње на европској и међународној акредитацији и активности које су потребне за подршку државној политици а које се не финансирају из сопствених  средстава. | **01.**  13.1.  13.7. | Средства за рад АТС-а обезбеђују се:  1) из буџета Републике Србије;  2) из других извора, у складу са законом.  Средства за чланарине АТС-а у међународним и европским организацијама за акредитацију, која се утврђују годишњим програмом рада АТС-а, обезбеђују се из буџета Републике Србије. | ПУ | - | - |
| 4.10. | Национално акредитационо тело је члан тела које је признато сходно члану 14. | **01.**  8.1.4) | Поред послова потврђивања компетентности из члана 3. овог закона, АТС обавља и следеће послове:  4) учествује, односно представља Републику Србију у раду међународних и европских организација за акредитацију и одржава чланство у тим организацијама; | ПУ |  |  |
| 4.11. | Национална акредитациона тела успостављају и одржавају одговарајуће организационе структуре којима обезбеђује ефективно и уравнотежено укључивање свих заинтересованих страна, како у оквиру својих структура тако и тела које је признато сходно члану 14. | **01.**  11.  12. | Органи АТС су:  1) Управни одбор;  2) Директор;  3) Надзорни одбор.  Управни одбор има председника и четири члана.  Председника и чланове Управног одбора именује и разрешава оснивач.  За председника Управног одбора именује се представник министарства надлежног за послове акредитације.  Једног члана Управног одбора предлаже министарство надлежно за послове акредитације из реда органа, односно организација надлежних за припрему односно доношење техничких прописа, са искуством рада у области акредитације, односно оцењивања усаглашености.  Два члана Управног одбора предлаже Привредна комора Србије.  Један члан Управног одбора предлаже се из реда запослених у АТС.  Надзорни одбор има председника и четири члана.  Председника и чланове Надзорног одбора именује и разрешава оснивач.  За председника Надзорног одбора именује се представник министарства надлежног за послове акредитације.  Једног члана Надзорног одбора предлаже министарство надлежно за послове акредитације из реда органа, односно организација надлежних за припрему односно доношење техничких прописа, са искуством рада у области акредитације, односно оцењивања усаглашености.  Два члана Надзорног одбора предлаже Привредна комора Србије.  Једног члана Надзорног одбора предлаже АТС из реда запослених у АТС.  Начин и поступак избора органа из става 1. овог члана, делокруг органа и друга питања значајна за рад органа уређују се оснивачким актом АТС који доноси оснивач.  Пословање и управљање АТС ближе се уређује статутом АТС.  Члан 12.  У АТС се образују Савет за акредитацију као саветодавно тело и стални и/или привремени технички комитети, као стручна тела за поједине области акредитације.  Савет за акредитацију је саветодавно тело које даје стручна мишљења у погледу развоја система акредитације, установљава критеријуме за оцењиваче, даје иницијативе за проширење области деловања АТС и заузима ставове према другим стручним питањима.  Председника Савета за акредитацију бирају чланови Савета између себе.  За чланове Савета за акредитацију бирају се истакнути стручњаци и научни радници из области које су значајне за обављање послова из надлежности АТС, као представници заинтересованих страна.  Технички комитети су стручна тела која обављају послове експертизе за одређене области акредитације.  Образовање и начин рада Савета за акредитацију и техничких комитета, правила и критеријуми за именовање председника и чланова, делокруг, начин рада и друга питања значајна за њихов рад, ближе се уређују оснивачким актом и општим актима АТС, у складу са законом. | ПУ |  |  |
| 5.1. | Национално акредитационо тело, када то затражи тело за оцењивање усаглашености, оцењује да ли је тело за оцењивање усаглашености компетентно да обавља одређену активност оцењивања усаглашености. Ако се установи да је тело за оцењивање усаглашености компетентно, национално акредитационо тело издаје одговарајући сертификат о акредитацији. | **01.**  15.1.  16.2. | Поступак прве акредитације покреће се пријавом коју тело за оцењивање усаглашености подноси АТС.  Ако се након спроведеног поступка прве акредитације утврди да тело за оцењивање усаглашености испуњава захтеве за акредитацију, АТС доноси одлуку о акредитацији, издаје сертификат о акредитацији, у року из члана 15. став 7. овог закона. | ПУ |  |  |
| 5.2. | Када одлучи да не користи акредитацију, држава чланица доставља Комисији и другим државама чланицама сву документацију која је потребна да се верификује да је тело за оцењивање усаглашености које је изабрала компетентно да примењује одговарајуће прописе Заједнице за хармонизацију. |  |  | ПУ | - | Одредба је садржана у Ур едби о именовању тела за оцењивање усаглашености као подзаконском акту Закона о техничким захтевима за производе и оцењивању усаглашености |
| 5.3. | Национално акредитационо тело надгледа рад тела за оцењивање усаглашености којима је издало сертификат о акредитацији. | **01.**  18.2. | Испуњеност захтева за акредитацију АТС проверава надзором над радом акредитованог тела за оцењивање усаглашености, у поступку који се ближе уређује правилима акредитације. | ПУ |  |  |
| 5.4. | Уколико национално акредитационо тело утврди да тело за оцењивање усаглашености  које је добило сертификат о акредитацији више није компетентно да обавља одређене активности оцењивања усаглашености или озбиљно прекрши своје обавезе, национално акредитационо тело предузима све одговарајуће мере да у разумном року ограничи, привремено или трајно одузме сертификат о акредитацији. | **01.**  18.6.  18.7.  18.8. | Ако током периода важења акредитације АТС утврди да је тело за оцењивање усаглашености озбиљно прекршило своје обавезе, АТС доноси одлуку о суспензији или повлачењу акредитације.  Одлука о суспензији акредитације доноси се најдуже на шест месеци.  Осим одлуке из става 5. овог члана АТС може донети одлуку којом се утврђује смањење, суспензија или повлачење акредитације и на основу писаног захтева тог акредитованог тела за оцењивање усаглашености. | ПУ |  | - |
| 5.5. | Државе чланице установљавају поступке за решавање жалби, укључујући, где је то прикладно, правне лекове против одлука о акредитацији или не доношењу  одлуке. | **01.**  20.  21. | На одлуке АТС тело за оцењивање усаглашености може да изјави жалбу која се подноси АТС у року од 15 дана од дана достављања одлуке.  Одлуку о жалби из става 1. овог члана доноси директор АТС на основу предлога Комисије за жалбе (у даљем тексту: Комисија).  Директор АТС доноси одлуку најкасније у року од 30 дана од дана пријема жалбе.  Одлука директора АТС је коначна и против ње се може покренути управни спор.  Члан 21.  Комисију, као стално тело, образује Управни одбор АТС на основу стручног мишљења Савета за акредитацију од: једног члана из министарства надлежног за послове акредитације, по једног члана из реда експерата за оцењивање тела за оцењивање усаглашености за сваку активност из члана 3. овог закона, једног члана на предлог Привредне коморе Србије као представника удружења која заступају тела за оцењивање усаглашености, два члана из националног тела за стандардизацију и по једног члана из органа, односно организација надлежних за припрему односно доношење техничких прописа, са искуством рада у области акредитације, односно оцењивања усаглашености.  Комисију за сваку појединачну жалбу чине председник и два члана.  Председник Комисије је представник министарства надлежног за послове акредитације са искуством рада у области акредитације, односно оцењивања усаглашености.  Чланове за сваку поједничну жалбу бира председник Комисије из реда предложених чланова, у зависности од области која је предмет жалбе.  Чланови комисије који одлучују о појединачној жалби не смеју имати пословни интерес, нити бити особе које су посредно или непосредно биле укључене или повезане са активностима које су предмет жалбе.  По потреби, на предлог председника Комисије, у раду Комисије, без права гласа, могу учествовати и независни стручњаци из области која је предмет жалбе, као и запослени АТС који претходно није био повезан са активностима које су предмет жалбе.  Начин образовања и рада Комисије ближе се уређује Оснивачким актом и општим актима АТС. | ПУ | - | - |
| 6.1. | Национална акредитациона тела не смеју да буду конкуренција телима за оцењивање усаглашености. | **01.**  7.1.12) | АТС мора да испуни следеће захтеве:  2) да не буде конкуренција телима за оцењивање усаглашености, нити акредитационим телима других држава; | ПУ |  |  |
| 6.2. | Национална акредитациона тела не смеју да буду конкуренција другим националним телима за акредитацију. | **01.**  7.1.12) | АТС мора да испуни следеће захтеве:  2) да не буде конкуренција телима за оцењивање усаглашености, нити акредитационим телима других држава; | ПУ |  |  |
| 6.3. | Националним акредитационим телима је дозвољено да раде ван својих националних граница, на територији друге државе чланице, било на захтев тела за оцењивање  усаглашености у околностима наведеним у члану 7(1) или, ако то од њих тражи национално акредитационо тело сходно члану 7(3), у сарадњи са националним  акредитационим телом те државе чланице. | **01.**  22.4. | АТС може, на захтев акредитационог тела друге државе да обави део активности у поступку акредитације, на начин дефинисан правилима акредитације и у том случају сертификат о акредитацији издаје акредитационо тело друге државе. | ПУ | - | - |
| 7.1.1. | Када тражи акредитацију, тело за оцењивање усаглашености подноси захтев националном  акредитационом телу државе чланице у којој је основано или националном акредитационом телу које је држава чланица користила сходно члану 4(2). | **01.**  22.1. | Када тражи акредитацију, тело за оцењивање усаглашености подноси захтев националном акредитационом телу државе у којој је основано, изузев у ситуацијама када:  2) национално акредитационо тело или акредитационо тело друге државе које је држава одлучила да користи, не врши акредитацију у вези са активностима оцењивања усаглашености за које се тражи акредитација;  3) национално акредитационо тело или акредитационо тело друге државе које је држава одлучила да користи није успешно прошло колегијално оцењивање у вези са активностима оцењивања усаглашености за које се тражи акредитација. | ПУ | - | - |
| 7.1.2.  7.1.2.1. | Међутим, тело за оцењивање  усаглашености може да тражи акредитацију од националног  акредитационог тела које није тело поменуто у првом подставу у  случају:  (а) да је држава чланица у којој је основано одлучила да не оснује национално акредитационо тело и није користила национално акредитационо тело друге државе чланице сходно члану 4(2); | **01.**  22.1.1) | 1) држава у којој је основано тело за оцењивање усаглашености одлучи да не оснује национално акредитационо тело, или одлучи да не користи ресурсе акредитационог тела друге државе; | ПУ | - | - |
| 7.1.2.2. | (б) да национална акредитациона тела поменута у првом подставу не врше акредитацију у вези са активностима оцењивања усаглашености за које се  тражи акредитација; | **01.**  22.1.2) | национално акредитационо тело или акредитационо тело друге државе које је држава одлучила да користи, не врши акредитацију у вези са активностима оцењивања усаглашености за које се тражи акредитација; | ПУ | - | - |
| 7.1.2.3. | (ц) да национална акредитациона тела поменута у првом подставу још нису, или нису успешно, прошла колегијално оцењивање сходно члану 10. у вези са активностима оцењивања усаглашености за које се тражи акредитација. | **01.**  22.1.3) | национално акредитационо тело или акредитационо тело друге државе које је држава одлучила да користи није успешно прошло колегијално оцењивање у вези са активностима оцењивања усаглашености за које се тражи акредитација. | ПУ | - | - |
| 7.2.1. | Уколико добије захтев сходно ставу 1. (б) или (ц), национално акредитационо тело обавештава национално акредитационо тело државе чланице у којој је тело за оцењивање усаглашености, које је подносилац захтева, основано. | **01.**  22.2. | У случају да АТС прими пријаву за акредитацију од тела за оцењивање усаглашености из друге државе у којој је тело за оцењивање усаглашености које је подносилац пријаве основано, у ситуацијама описаним у ставу 1. тач. 2) и 3) овог члана, АТС мора да обавести акредитационо тело те државе. | ПУ | - | - |
| 7.2.2. | У таквим случајевима, национално акредитационо тело државе чланице у којој је тело за оцењивање усаглашености које је подносилац захтева основано може да учествује као посматрач. | **01.**  22.3. | У поступку акредитације из става 1. овог члана акредитационо тело друге државе може да учествује као посматрач. | ПУ | - | - |
| 7.3. | Национално акредитационо тело може да тражи од другог националног акредитационог  тела да обави део активности оцењивања. У том случају, сертификат о акредитацији издаје тело које је подносилац захтева. | **01.**  22.4. | АТС може, на захтев акредитационог тела друге државе да обави део активности у поступку акредитације, на начин дефинисан правилима акредитације и у том случају сертификат о акредитацији издаје акредитационо тело друге државе. | ПУ | - | - |
| 8.1.1. | Национално акредитационо тело мора да испуни следеће захтеве:  -да буде организовано на такав начин да буде независно од тела за оцењивање усаглашености које оцењује и од комерцијалних притисака, као и да обезбеди да не дође до сукоба интереса са телима за оцењивање усаглашености; | **01.**  7.1.1) | АТС мора да испуни следеће захтеве:  1) да буде независно од тела за оцењивање усаглашености које оцењује и од комерцијалних притисака, као и да обезбеди да не дође сукоба интереса са телима за оцењивање усаглашености; | ПУ |  | - |
| 8.1.2. | -да буде организовано и да буде вођено тако да се штити објективност и непристрасност  његових активности; | **01.**  7.1.2) | да буде организовано и да буде вођено тако да штити објективност и непристрасност својих активности | ПУ | - | - |
| 8.1.3. | -да обезбеди да сваку одлуку која се односи на потврђивање компетентности донесу компетентне особе, при чему то нису особе које су извршиле  оцењивање; | **01.**  7.1.3) | да обезбеди да одлуке које се односе на потврђивање компетентности доносе стручне особе, које нису учествовале у оцењивању | ПУ | - | - |
| 8.1.4. | -да има одговарајућа решења за заштиту поверљивости добијених информација; | **01.**  7.1.4) | да обезбеди заштиту поверљивости добијених информација | ПУ | - | - |
| 8.1.5. | -да утврди активности оцењивања усаглашености за које је компетентно да врши акредитацију, позивајући се, где је то прикладно, на релевантне прописе и стандарде Заједнице или националне прописе и стандарде; | **01.**  7.1.5) | да утврди поступке оцењивања усаглашености за које врши акредитацију према релевантним прописима и стандардима | ПУ | - | - |
| 8.1.6. | -да успостави поступке који су нужни за обезбеђивање ефикасног управљања и одговарајућих унутрашњих контрола; | **01.**  7.1.6) | да успостави поступке за ефикасно управљање и одговарајуће унутрашње контроле | ПУ | - | - |
| 8.1.7. | -да има на располагању довољан број компетентног особља за правилно обављање својих послова; | **01.**  7.1.7) | да има на располагању довољан број компетентног особља | ПУ | - | - |
| 8.1.8. | -да документује дужности, одговорности и овлашћења особља која би могла да утичу на квалитет оцењивања и потврђивања компетентности; | **01.**  7.1.8) | да документује дужности, одговорности и овлашћења особља која би могла да утичу на квалитет оцењивања и потврђивања компетентности; | ПУ | - | - |
| 8.1.9. | -да успостави, спроводи и одржава поступке за надгледање рада и компетентности релевантног особља; | **01.**  7.1.9) | да успостави, спроводи и одржава поступке за надгледање рада и компетентности релевантног особља; | ПУ | - | - |
| 8.1.10. | -да верификује да се оцењивање усаглашености врши на одговарајући начин, што значи да се предузећа претерано не оптерећују и да се узима у обзир  величина предузећа, сектор у коме послује, структура предузећа, степен сложености технологије производа који је у питању и масовни или серијски карактер  производног процеса; | **01.**  7.1.10) | да верификује да се оцењивање усаглашености врши на одговарајући начин, узимајући у обзир величину корисника услуга оцењивања усаглашености, сектор у коме послује, његову структуру, степен сложености технологије производње, као и масовну или серијску природу производног процеса; | ПУ | - | - |
| 8.1.11. | -да објављује годишње финансијске извештаје, преконтролисане од стране ревизора, који су урађени у складу са опште прихваћеним рачуноводственим начелима. | **01.**  7.1.11) | да објављује годишње финансијске извештаје, израђене у складу са законом и проверене од стране ревизора. | ПУ | - | - |
| 9.1. | Уколико национално акредитационо тело одређене државе чланице не испуњава  захтеве ове уредбе, или не испуни обавезе сходно овој уредби, та држава чланица предузима одговарајуће корективне радње или обезбеђује да те корективне  радње буду предузете, и обавештава Комисију о томе. | **01.**  7.2. | Претпоставља се да АТС испуњава захтеве из става 1. овог члана ако докаже усаглашеност са захтевима стандарда којим су утврђени општи захтеви за акредитациона тела која утврђују компетентност тела за оцењивање усаглашености тако што ће успешно окончати поступак колегијалног оцењивања извршен у складу са правилима међународних и европских организација за акредитацију. | ПУ | - | - |
| 9.2. | Државе чланице надгледају рад својих националних акредитационих тела у редовним  интервалима како би обезбедиле да захтеви прописани у члану 8 буду континуирано испуњени. | **01.**  24.1. | Надзор над радом АТС при потврђивању компетентности тела за оцењивање усаглашености за активности из чл. 3. и 8. овог закона врши министарство надлежно за послове акредитације, у складу са законом којим се уређује вршење послова државне управе. | ПУ | - | - |
| 9.3. | Државе чланице веома озбиљно узимају у обзир резултате колегијалног оцењивања сходно члану 10. приликом праћења рада као што је поменуто у ставу 2.  овог члана. | **01.**  24.4. | Министарство надлежно за послове акредитације приликом вршења надзора над АТС нарочито узима у обзир резултате колегијалног оцењивања извршеног у складу с правилима међународних и европских организација за акредитацију; | ПУ | - | - |
| 9.4. | Национална акредитациона тела морају да имају успостављене поступке који су нужни за поступање по приговорима против тела за оцењивање усаглашености  које су акредитовали. | **01.**  20  21. | На одлуке АТС тело за оцењивање усаглашености може да изјави жалбу која се подноси АТС у року од 15 дана од дана достављања одлуке.  Одлуку о жалби из става 1. овог члана доноси директор АТС на основу предлога Комисије за жалбе (у даљем тексту: Комисија).  Директор АТС доноси одлуку најкасније у року од 30 дана од дана пријема жалбе.  Одлука директора АТС је коначна и против ње се може покренути управни спор.  Комисију, као стално тело, образује Управни одбор АТС на основу стручног мишљења Савета за акредитацију од: једног члана из министарства надлежног за послове акредитације, по једног члана из реда експерата за оцењивање тела за оцењивање усаглашености за сваку активност из члана 3. овог закона, једног члана на предлог Привредне коморе Србије као представника удружења која заступају тела за оцењивање усаглашености, два члана из националног тела за стандардизацију и по једног члана из органа, односно организација надлежних за припрему односно доношење техничких прописа, са искуством рада у области акредитације, односно оцењивања усаглашености.  Комисију за сваку појединачну жалбу чине председник и два члана.  Председник Комисије је представник министарства надлежног за послове акредитације са искуством рада у области акредитације, односно оцењивања усаглашености.  Чланове за сваку поједничну жалбу бира председник Комисије из реда предложених чланова, у зависности од области која је предмет жалбе.  Чланови комисије који одлучују о појединачној жалби не смеју имати пословни интерес, нити бити особе које су посредно или непосредно биле укључене или повезане са активностима које су предмет жалбе.  По потреби, на предлог председника Комисије, у раду Комисије, без права гласа, могу учествовати и независни стручњаци из области која је предмет жалбе, као и запослени АТС који претходно није био повезан са активностима које су предмет жалбе.  Начин образовања и рада Комисије ближе се уређује Оснивачким актом и општим актима АТС. | ПУ | - |  |
| 10.1. | Национална акредитациона тела се подвргавају колегијалном оцењивању које организује тело признато сходно члану 14. | **01.**  7.2. | Претпоставља се да АТС испуњава захтеве из става 1. овог члана ако докаже усаглашеност са захтевима стандарда којим су утврђени општи захтеви за акредитациона тела која утврђују компетентност тела за оцењивање усаглашености тако што ће успешно окончати поступак колегијалног оцењивања извршен у складу са правилима међународних и европских организација за акредитацију. | ПУ | - | - |
| 10.2. | Интересне групе имају право да учествују у систему који је успостављен за надгледање активности колегијалног оцењивања, али не и у појединачним поступцима  колегијалног оцењивања. | 01.  2.1.3. | 3) колегијално оцењивање је поступак оцењивања у којем се национална акредитациона тела оцењују у складу с правилима међународних и европских организација за акредитацију; | ДУ | Предлог закона се позива на правила европских и међународних организација којима су прецизно дефинисани поступци колегијалног оцењивања. | - |
| 10.3. | Државе чланице обезбеђују да њихова национална акредитациона тела редовно подлежу колегијалном оцењивању, како се то захтева у ставу 1. | **01**.  7.2.  23.  24.4. | Претпоставља се да АТС испуњава захтеве из става 1. овог члана ако докаже усаглашеност са захтевима стандарда којим су утврђени општи захтеви за акредитациона тела која утврђују компетентност тела за оцењивање усаглашености тако што ће успешно окончати поступак колегијалног оцењивања извршен у складу са правилима међународних и европских организација за акредитацију.  АТС након завршеног колегијалног оцењивања може са акредитационим телима других држава и европским и другим међународним организацијама за акредитацију, закључивати споразуме о међусобном признавању еквивалентности система акредитације.  Министарство надлежно за послове акредитације приликом вршења надзора над АТС нарочито узима у обзир резултате колегијалног оцењивања извршеног у складу с правилима међународних и европских организација за акредитацију; | ПУ | - | - |
| 10.4. | Колегијално оцењивање функционише на бази поузданих и транспарентних критеријума и поступака оцењивања, посебно имајући у виду структуралне, кадровске и процесне захтеве, поверљивост и приговоре. Успоставиће се и одговарајући  жалбени поступци против одлука које су донете као резултат таквог оцењивања. | - | - | НП | Одредба Уредбе се односи на вршиоце оцењивања и није предмет овог закона. | - |
| 10.5. | Колегијалним оцењивањем се утврђује да ли национална акредитациона тела испуњавају  захтеве прописане у члану 8, узимајући у обзир релевантне хармонизоване стандарде из члана 11. | **01.**  2.1.3) | колегијално оцењивање је поступак оцењивања у којем се национална акредитациона тела оцењују у складу с правилима међународних и европских организација за акредитацију | ПУ | - | - |
| 10.6. | Тело које је признато сходно члану 14. објављује исход колегијалног оцењивања и преноси га свим државама чланицама и Комисији. | **01.**  9. | АТС редовно чини доступним јавности информације о пословима које обавља у складу са чл. 3. и 8. овог закона, као и резултатима колегијалног оцењивања. | ДУ | Део ове одредбе који се односи на преношење исхода колегијалног оцењивања државама чланицама и Комисији односи се на чланице Европске уније. | - |
| 10.7. | Комисија, у сарадњи са државама чланицама, надгледа правила и правилно функционисање система колегијалног оцењивања. | - | - | НП | Непреносиво, будући да се предметна одредба Уредбе односи на обавезе Комисије. | - |
| 11.1. | За национална акредитациона тела која докажу усаглашеност са критеријумима прописаним у релевантном хармонизованом стандарду, чије су референце  објављене у Службеном листу Европске уније, тако што су успешно прошле колегијално оцењивање сходно члану 10, постоји претпоставка да испуњавају захтеве наведене у члану 8. | **01.**  7.2. | Претпоставља се да АТС испуњава захтеве из става 1. овог члана ако докаже усаглашеност са захтевима стандарда којим су утврђени општи захтеви за акредитациона тела која утврђују компетентност тела за оцењивање усаглашености тако што ће успешно окончати поступак колегијалног оцењивања извршен у складу са правилима међународних и европских организација за акредитацију. | ПУ | - | - |
| 11.2. | Национални органи признају еквивалентност услуга које пружају та акредитациона тела која су успешно прошла колегијално оцењивање из члана 10, и сходно томе прихватају, на основу претпоставке из става 1 овог члана, сертификате о  акредитацији тих тела и потврде издате од стране тела за оцењивање усаглашености које су они акредитовали. | **01.**  23. | АТС након завршеног колегијалног оцењивања може са акредитационим телима других држава и европским и другим међународним организацијама за акредитацију, закључивати споразуме о међусобном признавању еквивалентности система акредитације. | ПУ | - | - |
| 12.1. | Свако национално акредитационо тело обавештава друга национална акредитациона тела о активностима оцењивања усаглашености за које спроводи акредитацију, као и све промене у вези с тим. | **01.**  8.1.1)  9. | Поред послова потврђивања компетентности из члана 3. овог закона, АТС обавља и следеће послове:  1) утврђује, спроводи и објављује правила акредитације која су заснована на одговарајућим српским, међународним и европским стандардима и документима међународних и европских организација за акредитацију;  АТС редовно чини доступним јавности информације о пословима које обавља у складу са чл. 3. и 8. овог закона, као и резултатима колегијалног оцењивања. | ДУ | Обавеза обавештавања националних акредитационих тела односи се на национална акредитациона тела држава чланица Европске уније. | - |
| 12.2. | Свака држава чланица обавештава Комисију и тело које је признато сходно члану 14. о свом националном акредитационом телу и о свим активностима оцењивања  усаглашености за које то тело врши акредитацију за потребе прописа Заједнице за хармонизацију, као и свим променама у вези с тим. | - | - | НП | Односи се на чланице ЕУ. | - |
| 12.3. | Свако национално акредитационо тело редовно чини доступним јавности информације о резултатима свог колегијалног оцењивања, активностима оцењивања усаглашености за које врши акредитацију, као и све промене у вези с тим. | **01.**  9. | АТС редовно чини доступним јавности информације о пословима које обавља у складу са чл. 3. и 8. овог закона, као и резултатима колегијалног оцењивања. | ПУ | - | - |
| 13.1. | Комисија, након консултација са Одбором успостављеним чланом 5. Директиве 98/34/ЕЗ, може да захтева од тела које је признато сходно члану 14. да допринесе  развоју, одржавању и спровођењу акредитације у Заједници. | - | - | НП | Обавеза Европске комисије. | - |
| 13.2. | Комисија, следећи поступке наведене у ставу 1, може и да:  (а) захтева да тело које је признато сходно члану 14. пропише критеријуме и поступке  за колегијално оцењивање и да припреми секторске шеме акредитације;  (б) прихвати постојеће шеме којима су већ утврђени критеријуми и поступци за  колегијално оцењивање; | - | - | НП | Обавеза Европске комисије. | - |
| 13.3. | Комисија обезбеђује да секторске шеме идентификују техничке спецификације  које су потребне да би се постигао ниво компетентности који се захтева прописима  Заједнице за хармонизацију у областима са посебним захтевима који се  односе на технологију, здравље и безбедност или захтевима који се односе на  животну средину, или друге видове заштите јавног интереса. | - | - | НП | Обавеза Европске комисије. | - |
| 14.1. | После консултовања са државама чланицама, Комисија признаје тело које задовољава захтеве из Анекса 1 ове уредбе. | - | - | НП | Обавеза Европске комисије. | - |
| 14.2. | Да би било признато у складу са ставом 1, тело мора да закључи споразум са Комисијом. Тај споразум мора да садржи, између осталог, детаљан опис послова тела, одредбе о финансирању и одредбе за његов надзор. И Комисија и тело имају могућност да раскину споразум без навођења разлога по истеку разумног отказног рока који се дефинише у споразуму. | - | - | НП | Обавеза Европске комисије. | - |
| 14.3. | Комисија и тело које је у питању чине тај споразум јавно доступним. | - | - | НП | Обавеза Европске комисије. | - |
| 14.4. | Комисија о признању сходно ставу 1. обавештава државе чланице и национална акредитациона тела. | - | - | НП | Обавеза Европске комисије. | - |
| 14.5. | Комисија може у датом тренутку да призна само једно такво тело. | - | - | НП | Обавеза Европске комисије. | - |
| 14.6. | Прво тело које је признато сходно овој уредби је ЕА, под условом да је закључило споразум како је наведено у ставу 2. | - | - | НП | - | - |
| 15.-44. | Одредбе се односе на тржишни надзор и нису предмет овог закона. | - | - | НП | Није предмет овог  закона. |  |

1. Потпуно усклађено - ПУ, делимично усклађено - ДУ, неусклађено - НУ, непреносиво – НП [↑](#footnote-ref-1)